კეპლერ-20

კეპლერ-20 — დედამიწიდან 950 სინათლის წლის მოშორებით მდებარე ვარსკვლავი ქნარის თანავარსკვლავედში, რომლის გარშემოც აღმოჩენილია 5 პლანეტა. ამ ვარსკვლავის ვარსკვლავიერი სიდიდე 12,51-ია, ამიტომ მისი შეუიარაღებელი თვალით დანახვა შეუძლებელია. მისი დანახვისათვის საჭიროა მინიმუმ 15 სანტიმეტრიანი ტელესკოპი. ის მზეზე ოდნავ მცირეა — მზის რადიუსის 94% და მზის მასის 91%. ფოტოსფეროს ეფექტური ტემპერატურა 5,466 K ოდნავ მცირეა მზისაზე, რის გამოც ის ყვითელია და G8 ტიპის ვარსკვლავადაა კლასიფიცირებული.   წყალბადისა და ჰელიუმის ელემენტების გარდა სხვათა სიუხვე (რასაც ასტრონომიაში მეტალურობა ეწოდება) დაახლოებით მზის მსგავსია. ის შესაძლოა მზეზე ხნიერი იყოს.  

პლანეტური სისტემა
მინი|250პქ|მარცხნივ|კეპლერ-20e და კეპლერ-20f შედარებულია ვენერასთან და დედამიწასთან
2011 წლის 20 დეკემბერს კეპლერის კოსმოსური ტელესკოპის მკვლევართა გუნდმა განაცხადა აღმოჩენა 5 პლანეტიანი სისტემისა, რომელიც შეიცავს 3 პატარა გაზურ გიგანტს და პირველ 2 დედამიწის ზომის ეგზოპლანეტას — კეპლერ-20e (აღმოჩენილი პირველი ეგზოპლანეტა, რომელიც დედამიწაზე პატარაა და მთავარი მიმდევრობის ვარსკვლავის გარშემო ბრუნავს) და კეპლერ-20f, რომელიც მზის მსგავსი ვარსკვლავის გარშემო ბრუნავს. მიუხედავად იმისა, რომ ეს პლანეტები დედამიწის ზომისაა, ისინი დედამიწის მსგავსი არაა, რადგან დედავარსკვლავთან ძალიან ახლოს ბრუნავს, ვიდრე დედამიწა და, აქედან გამომდინარე, სასიცოცხლო ზონაში არ იმყოფება. მათი ზედაპირის ტემპერატურა დაახლოებით 760 °C და 427 °C-ია, შესაბამისად. სისტემაში არსებული ნეპტუნის ზომის სხვა პლანეტებიც: კეპლერ-20b, კეპლერ-20c და კეპლერ-20d დედავარსკვლავთან ძალიან ახლოს ბრუნავს.

 კომპანიონი  (ვარსკვლავიდან დაშორებით)  მასა  (დედამიწის მასა) დიდი ნახევარღერძი  (აე)  ორბიტალური პერიოდი  (დღეები)  ექსცენტრისიტეტი  დახრილობა  რადიუსი b   8,7 M⊕  0,04537  3,6961219  <0,32  —   1,91 R⊕ e   0,39-1,67 M⊕  0,0630  6,098493  <0,28  —  0,868 R⊕ c   16,1 M⊕  0,0930  10,854092  <0,40  —  3,07R⊕ f   0,66–3,04 M⊕  0,1370  19,57706  <0,32   —  1,034 R⊕ d   <20,1 M⊕  0,3453  77,61184  <0,60  —  2,75 R⊕

იხილეთ აგრეთვე
კეპლერ-16 b

რესურსები ინტერნეტში
 Multimedia:
 Video (01:33) NASA Discovers First Earth-like Exoplanet Orbiting A Sun-like Star.

სქოლიო

კატეგორია:ვარსკვლავები
კატეგორია:ქნარის თანავარსკვლავედი
კატეგორია:პლანეტური სისტემები